Msmun awal amatay asnmalay n tmaziɣt (MMSM)

Msmun awal amatay asnmalay n tmaziɣt (s uzgzl: MMSM) iga tayafut n twuri n imrzutn n wammas n usmsasa n tutlayt, rad nn gis yaf ugdud lli sis ittqqln yan yimis amawal ubɣir. Ittwaskr s kṛaḍt tutlayin: tamaziɣt, tafṛansist d tɛṛabt. Tutlayt n ukccum ɣrs tga tt tmaziɣt, ḍfaṛnt tudifin nns anmala n iskkiln n ugmmay, ilint s tɛṛabt d tfṛansist dɣ nttnti acku tutlayin ad llant g umuɣli amntlay n lmɣrib llig tga tmaziɣt tutlayt tamaddudt nttat d tɛrabt, tg tfṛansist tutlayt tabṛṛanit tamzwarut g tmazirt.  

Amawal a ur iẓli s yat tntala, ismun akkʷ tamaziɣt, ira ad tt issuds afad ad tmsasa ad tg yat. S uya ur da yaddr tamnaḍt lli d kkant tguriwin. Yan wudm yaḍnin lli s iẓli msmun awal iga t usidf n tguriwin tinulfutin afad ad isbuɣlu tudrt n tutlayt tamaziɣt. Tasnirmt dɣ nttat dars adɣar nns tama n tutlayt tamatayt. G tgira n msmun awal, llan sin uskinn ar ttawsn g urzzu n tguriwin s tɛrabt d tfṛanṣiṣt.  

Ttyarant tudifin s tfinaɣ d isskiln imsislitn imaḍlann smsasanin afad ad irxu urzzu g umawal ad xf middn lli ur issinn tifinaɣ. Aya izmr ad asn yaws g ulmmud n uskkil n tmaziɣt.

Izdayn ibṛṛanin 
Msmun awal amatay asnmalay n tmaziɣt g ifili: http://tal.ircam.ma/talam/
Tisni n Wanḍruyd (Android): https://play.google.com/store/apps/details?id=com.ircam.dglai_app
Tisni n IOS (Iphone): https://apps.apple.com/ci/app/dglai-mobile/id1632434352

 Tisaɣulin 

Msmun awal n SGSM : Msmun awal amatay asnmalay n tmaziɣt (MMSM)